
Περίληψη 

Ἡ παρούσα εργασία προσεγγίζει το παιχνίδι ρόλων ὧς µια θεατρική τεχνική η οποία 
εφαρμόστηκε κατά το σχολικό έτος 2013-2014 στα πλαίσια της διδασκαλίας της αγγλικής 
γλώσσας µε τους µαθητές ενός τμήματος της Γ τάξης του 1” Πρότυπου Πειραματικού 
Δημοτικού Σχολείου Αλεξανδρούπολης. Η εφαρµογή αυτής της θεατρικής τεχνικής έδειξε ότι 
το παιχνίδι ρόλων µπορεί να προσφέρει συνθήκες για ουσιαστική ενίσχυση της ατομικής 
πορείας κάθε μαθητή για την οικοδόμηση της γνώσης και προάγει την ανάπτυξη ποικίλων 
δεξιοτήτων συντελώντας στην πολυαισθητηριακή ανάπτυξη της γλωσσικής ευχέρειας. Στην 
εργασία περιγράφονται τα χαρακτηριστικά της ομάδας στόχου και αποδεικνύεται ότι το θέατρο 
αποτελεί ένα σηµαντικό όχηµα για την αποδοχή του άλλου, µια κινητήριο δύναμη για την 
αυτοενθάρρυνση της δημιουργικότητας και τη βελτίωση της αυτοεικόνας τῶν μικρών μαθητών. 
Λέξεις κλειδιά ανάπτυξη της γλωσσικής ευχέρειας, αυτοενθάρρυνση της δημιουργικότητας, 
κινητήριο δύναμη 

ΠΗ ετερογένεια στη σχολική τάξη 

Ἡ ετερογένεια αποτελεί αδιαμφισβήτητα χαρακτηριστικό γνώρισμα της σχολικής 
τάξης. Η διαφορετικότητα αυτή αφορά, ανάµεσα σε άλλα, την κοινωνικοπολιτιστική 
προέλευση τῶν μαθητών, το μαθησιακό προφίλ, τη δική τους στάση απέναντι στο 
σχολείο. Η στάση τῶν μαθητών επηρεάζεται από τα διαφοροποιηµένα ενδιαφέροντα 
και τα κίνητρα τῶν παιδιών και από το νόημα που αποδίδουν σε αυτό που γίνεται στο 
σχολείο, δηλαδή από τις προσδοκίες που έχουν. (Μείζον Πρόγραμμα Επιμόρφωσης 
Εκπαιδευτικών, Τόμος Β, 2011: 20) Οι µαθητές µας έρχονται στο σχολείο φέρνοντας 
μαζί τους καθημερινά, εκτός από τον απαραίτητο σχολικό εξοπλισμό, και ένα πλήθος 
άλλων στοιχείων τα οποία συνθέτουν τη μοναδικότητα του καθενός. Οι µαθητές µας 
δεν προέρχονται απαραίτητα από την ίδια χώρα, δεν έχουν την ίδια μητρική γλώσσα, 
δεν μαθαίνουν µε την ἰδια ταχύτητα, δεν βιώνουν σε ένα είδος οικογενειακού 
περιβάλλοντος, δεν αντιλαμβάνονται τη ζωή µε τον ίδιο τρόπο, στοιχεία τα οποία 
καθρεφτίζουν κατ'επέκταση την διαφορετικότητα στην ἴδια την κοινωνία. Οι 
εκπαιδευτικοί επομένως καλούμαστε στην καθημερινή µας πραγματικότητα να 
αντιπαραβάλλουμε αυτόν τον μεγάλο όγκο αρνητικών δεδομένων µε το µόνο κοινό 
χαρακτηριστικό τῶν μαθητών µας-το γεγονός ότι είναι παιδιά. Όπως αναφέρεται και 
στη διεθνή βιβλιογραφία, τα χαρακτηριστικά και οι δεξιότητες που αναπτύσσουν τα 
παιδιά είναι το αποτέλεσµα πολυσύνθετων αλληλεπιδράσεων μεταξύ έμφυτων 
ικανοτήτων και περιβαλλοντικών ερεθισμάτων και εμπειριών. (5ΠοιτοσΚς, 1η ΒΓΙΠΙΗ͂Ι, 
εί αἱ, 1991: 260) Αυτό ακριβώς το πλαίσιο λειτουργίας το εξασφαλίζει το σχολικό 
εγχειρίδιο αγγλικής γλώσσας για την Γ Δημοτικού ΜαρΡίο ΒοοΚκ 2 αξιοποιώντας τις “7 
αρχές (σχέσεις, κανόνες, συνήθειες, δικαιώµατα, υποχρεώσεις, σεβασμός και 
ανταμοιβές), τις οποίες η Βοὰ (2005) προτείνει για τη δημιουργία ενός ευχάριστου, 
θετικού για μάθηση και δημιουργία περιβάλλοντος τάξης.᾽ (Δενδρινού, 2013: 90) 


Το παιχνίδι ρόλων 

Στη διεθνή βιβλιογραφία η διδασκαλία ορίζεται ὧς η διευκόλυνση της μάθησης. 
Προκειμένου αυτή να είναι αποτελεσματική, οφείλουμε οι εκπαιδευτικοί να 
ανακαλύψουμε τι είναι αυτό που γνωρίζουν και μπορούν να κάνουν τα παιδιά και στη 
συνέχεια να αρχίσουμε να οικοδομούμε πάνω σε αυτό παρέχοντας υποστήριξη σε όλη 
τη διάρκεια της διαδικασίας. (5ποττοςΚ6ς, 1π Βπιπῆί, εἰ αἱ, 1901]: 271-272) 
Ομολογουμένως, οφείλουμε ὧς εκπαιδευτικοί να εκτιμούμε πάντα την καταλληλότητα 
τῶν συνθηκών, τῶν ρυθμών, πριν προβούμε στην αξιοποίηση της ικανότητας τῶν 
παιδιών να παίζουν. Θεωρώ πως είναι σημαντικό, όταν κάνουμε κάτι, να έχουμε λόγο 


για να το κάνουμε, να έχουµε δηλαδή κάτι που θέλουμε να πούμε, να υπάρχει ένα 
νόημα για την πράξη µας. Το σχολικό εγχειρίδιο Αγγλικής Γλώσσας για τη Γ 
δημοτικού Μαρϊίο ΒοοΚκ 2 µέσα από 10 ιστορίες κοινωνεί 10 διδάγματα στους μαθητές. 
Το παιχνίδι ρόλων εξασφαλίζει µε άρτιο τρόπο την εµπέδωση αυτών τῶν διδαγμάτων 
βιωµατικά, καθώς τα παιδιά μαθαίνουν παίζοντας, αλληλεπιδρούν, χρησιμοποιούν 
αποτελεσματικά τη γλώσσα στόχο, χωρίς να εμπλέκονται σε διαδικασίες συνειδητής 
ανάλυσης αυτής και αναπτύσσουν δεξιότητες ζωής. (ΚπαΠ, 1η Βπιπιῆί, εἰ αἱ, 1091: 
144) Ό, τι κάνουμε, πρέπει να έχει νόημα για τα παιδιά. Οι δραστηριότητες πρέπει να 
έχουν παιδαγωγική σκοπιμότητα, να προσφέρουν πολλαπλές διαδρομές μάθησης για 
όλους τους τύπους μαθητών (Δενδρινού, 2013: 85-60), διότι διαφορετικά 
μετατρέπονται σε ένα αγχωτικό μάθημα. Βεβαίως, δεν μπορούμε να υποστηρίξουµε 
ότι όλα αυτά μπορούν να εφαρμόζονται καθημερινά. Κάτι τέτοιο θα οδηγούσε στην 
πλήρη εξάντληση µας ὡς εκπαιδευτικών. “Τόσο όσο᾽ θεωρώ ότι είναι η φράση που θα 
βοηθήσει τον καθένα από εμάς να αποφασίσει για την συχνότητά που τον εξυπηρετεί 
να αναδιατάσσει τα δεδομένα του. Το παιχνίδι ρόλων συγκαταλέγεται στις 
παιδαγωγικές πρακτικές τις οποίες προωθεί το Μαδίο Βοοκ 2 μέσω του ΠΕΑΠ 
(Πρόγραμμα Εκμάθησης Αγγλικής στην Πρώιμη παιδική ηλικία) και οι οποίες 
αποβλέπουν στην ανάπτυξη του σεβασμού για τον εαυτό και τον Άλλο, στην αγάπη 
για την αγγλική γλώσσα, καθώς και στην ανάπτυξη της κοινωνικότητας και εν τέλει 
στην αφύπνιση της δημιουργικής έκφρασης µέσω της αγγλικής γλώσσας. Στο πλαίσιο 
της σύγχρονης γλωσσοπαιδαγωγικής και μαθησιοκεντρικής προσέγγισης (]ἑἁγηῖπα ΡΥ 
ἀοίΐπρ αβΡρίοαςΠ), την οποία εξασφαλίζει το ΠΕΑΤΙ, το παιχνίδι ρόλων ενισχύει την 
ανάπτυξη θετικής στάσης τῶν μικρών μαθητών απέναντι στην αγγλική γλώσσα και 
προάγει την ανάπτυξη ψυχοκινητικών δεξιοτήτων. 

Το σχολικό έτος 2013-2014 χρησιμοποίησα τη συγκεκριμένη θεατρική τεχνική με τη 
μορφή δομημένου αυτοσχεδιασμού µε ένα τμήμα της Γ τάξης. Η ομάδα στόχος 
αποτελούνταν από 22 µαθητές ηλικίας 8 ετών, ἃ κορίτσια και 14 αγόρια. Το εν λόγω 
τμήμα αποτελούσε χαρακτηριστικό παράδειγµα ανομοιογενούς τμήματος (πιχοά 
αὈΙΠίγ οἷαςς) καθώς σε αυτό ενυπήρχαν µαθητές µε διαφορετικό µαθησιακό προφίλ. 
διαφορετικά χαρακτηριστικά προσωπικότητας, ένας µε ΔΕΠῪ (Διαταραχή 
Ελλειμματικής Προσοχής και Ὑπερκινητικότητας), δύο αλλόγλωσσοι. Στο σχολείο 
μου τα παιδιά διδάσκονται αγγλικά από την Α τάξη. Η διδασκαλία αναπτύσσεται στον 
άξονα της παιγνιώδους προσέγγισης της γλώσσας (τραγούδια, ρίµες, ομαδικά 
παιχνίδια, ζωγραφιές). Έπειτα από συζήτηση που επιδίωξα να έχω µε τη συνάδελφο 
εκπαιδευτικό, η οποία συνεργάστηκε µε τους συγκεκριμένους µαθητές στην Α και Β 
τάξη, συμπέρανα ότι θα ξεκινούσα µια συνεργασία µε υπερενθουσιώδη παιδιά, αρκετά 
θορυβώδη, τα οποία βαριούνται γρήγορα, έχουν ανάγκη να κινούνται µέσα στην τάξη, 
μαλώνουν μεταξύ τους χωρίς ιδιαίτερο λόγο, μερικά είναι πολύ ευαίσθητα, κάποια 


ανταγωνίζονται το ένα το άλλο. (Βτιπιῇί, οἱ αἱ, 1991: 20) Πραγματικά, αποδείχθηκε 
ότιπερί αυτού επρόκειτο. 

Στην πρώτη µας συνάντηση κάποιοι µαθητές και μαθήτριες δήλωσαν µε υπερηφάνεια, 
επιδιώκοντας να εντυπωσιάσουν, ότι κάνουν μαθήματα αγγλικών και εκτός σχολείου. 
Στη αρχή του σχολικού έτους αφιερώσαμε αρκετές διδακτικές ώρες σε θεατρικό 
παιχνίδι σε µια προσπάθεια καλύτερης γνωριμίας τῶν μαθητών μεταξύ τους και 
διαμόρφωσης της αίσθησης της ομάδας µέσα στο τμήμα, µια προσπάθεια η οποία αν 
και υπήρξε χρονοβόρα, µε αρκετό θόρυβο και αναστάτωση στην οργάνωση της τάξης 
(θέσεις θρανίων κλπ), ωστόσο είχε αποτέλεσµα διότι απέδειξε ότι τελικά η µεγαλύτερη 
απειλή ενός καλά οργανωμένου μαθήματος δεν είναι τόσο ο θόρυβος που εμπεριέχεται 
σε κάποιες δραστηριότητες αλλά η έλλειψη ενδιαφέροντος από την πλευρά τῶν 
μαθητών για την όλη διαδικασία του μαθήματος. Στο τέλος κάθε ενότητας και πάντα 
σε εθελοντική βάση δοκιµάζαμε χορωδιακά να επαναλαμβάνουμµε τους διαλόγους της 
κάθε ιστορίας και συζητούσαμε το νόημα που θέλει να μας περάσει η ιστορία. Μετά 
από διαλογική συζήτηση µε τους µαθητές για τις ανάγκες κάθε σκηνής, φτιάχναμε 
στην τάξη μικρές κατασκευές/ζωγραφιές και όποιοι επιθυμούσαν και είχαν τη 
δυνατότητα, έφερναν από το σπίτι υφάσματα, κοστούμια, ρούχα και μικροαντικείµενα 
προκειµένου να κατασκευάσουµε ένα στοιχειώδη χωρίς ιδιαίτερες απαιτήσεις σκηνικό 
χώρο. Οι ρόλοι δίνονταν ανάλογα µε την εκδήλωση ενδιαφέροντος αφού προηγούνταν 
μια προσπάθεια εμβάθυνσης αυτών και διερεύνησης τῶν σηµασιών που ήταν 
απαραίτητες για την «φανταστική κατάσταση προκειμένου οι μαθητές να 
συμμετάσχουν 'µε ενεργητικές όλες τους τις αισθήσεις, να συναισθανθούν και να 
κατανοήσουν τους περιορισμούς που επιβάλλουν οι ρόλοι και οι καταστάσεις και να 
αναλάβουν την ευθύνη για τη συμπεριφορά τους, να προσαρµόσουν τη δράση τους 
στις απαιτήσεις που απορρέουν από το µυθοπλαστικό περιβάλλον”. (Παπαδόπουλος, 
2010: 213) Αν υπήρχε μεγάλο ενδιαφέρον για τον ἴδιο ρόλο, οι µαθητές ψήφιζαν εάν 
θα δοθεί σε όλους τους ενδιαφερόμενους ή εάν θα τραβούσαν κλήρο. Αναφορικά µε 
τους διστακτικούς µαθητές, τοὺς ενέπλεκα σε ρόλους πλήθους, σκέψης κλπ. 

Στο τέλος της σχολικής χρονιάς οι µαθητές κλήθηκαν να απαντήσουν σε ένα σύντομο 
ανώνυμο ερωτηματολόγιο ανοιχτών και κλειστών ερωτήσεων, ώστε να αξιολογήσουν 
όλη τη διαδικασία. Παρατίθενται κάποια σχόλια από τις απαντήσεις που έδωσαν: 
“Εμένα µου άρεσε πολύ που παίξαµε θέατρο. "Στην αρχή ντρεπόµουν λίγο, αλλά δεν 
το είπα σε κανέναν. Μετά πέρασα τέλεια. “Θέλω και του χρόνου να παίζουμε θέατρο 
στο µάθηµα των αγγλικών. “Μακάρι να παίζαμε θέατρο σε όλα τα µαθήµατα. Όταν 
μεγαλώσω θα γίνω ηθοποιός.’ 'Δεν μου άρεσε που δεν έγινα βασιλιάς, αλλά γέλασα 
πάρα πολύ όταν ο βασιλιάς βγήκε χωρίς ρούχα. Ἥταν πολλά τα λόγια αλλά µε 
βοήθησε ο Δήμος. ᾿Χάρηκα πολύ που η Ιφιγένεια µου έδωσε το στέμμα που έφτιαξε.’ 
Με όχημα τις περιστάσεις επικοινωνίας τις οποίες προσφέρουν οι 10 ενότητες του 


Μαρὶς ΒοοΚκ 2 για την αξιοποίηση της συγκεκριμένης θεατρικής τεχνικής, και οι 
οποίες αποτελούν ιδιαίτερα δυναμικά γλωσσικά περιβάλλοντα (Παπαδόπουλος, 2010: 
148), δόθηκε η ευκαιρία στους µαθητές να λειτουργήσουν ομαδοσυνεργατικά, να 
καλλιεργήσουν τις εκφραστικές και δημιουργικές τους δεξιότητες και να παράγουν 
προφορικό λόγο µέσα από την ανάπτυξη της βιωματικής και συνεργατικής μάθησης. Η 
έμφαση επικεντρώθηκε στην απόκτηση γλωσσικής ευχέρειας και όχι στην εξάσκηση 
μορφοσυντακτικῆς ακρίβειας. Για το λόγο αυτό προσπαθούσα να κάνω κάθε φορά όσο 
το δυνατόν λιγότερες διορθώσεις, προκειμένου η ατμόσφαιρα να είναι άτυπη και µη 
ανταγωνιστική. (5δοοίί, εί αἱ, 1990: 42) Οι µαθητές ενεπλάκησαν σε πραγματικές 
καταστάσεις επικοινωνίας, δημιούργησαν, έμαθαν να συνεργάζονται, μοιράστηκαν 
ιδέες και συναισθήματα, καλλιέργησαν κριτική και δημιουργική σκέψη, γεγονός το 
οποίο συνέβαλε στην ανάπτυξη αυτοπεποίθησης και στην επίτευξη αυτονομίας στη 
μάθηση. Κάνοντας πράγματα µε ενδιαφέρον τρόπο, μεταφέροντας τις γνώσεις και τις 
ικανότητές τους από ένα περιβάλλον και προσαρμόζοντας τα σε ένα διαφορετικό- 
βγάζοντας δηλαδή κάτι έξω από το οικείο του περιβάλλον και κάνοντάς το να 
λειτουργήσει σε ένα άλλο, το παιχνίδι ρόλων έδωσε την ευκαιρία στους µαθητές να 
λειτουργήσουν αποτελεσματικά σε διαφορετικές καταστάσεις και περιστάσεις 
επικοινωνίας, να χρησιμοποιούν αποτελεσματικά τη γλώσσα στόχο (σε προσομοίωση) 
όπως ομιλείται σε συνήθεις περιστάσεις διαπροσωπικής επικοινωνίας, μεταφέροντας 
κατ᾽ αυτόν τον τρόπο αυτό που έμαθαν στη δική τους πραγματικότητα. (Οι Ξένες 
Γλώσσες στο Σχολείο, 2011: 61) Το βίωμα ρόλων, τους έδωσε τη δυνατότητα να 
“αλλάξουν αντιλήψεις για καταστάσεις.’ (Παπαδόπουλος, 2013: 214) Οι µαθητές 
έπαψαν να είναι παθητικοί δέκτες της νέας γνώσης. Αντιθέτως, συμμετείχαν πιο 
ενεργητικά στη διαδικασία διδασκαλίας-μάθησης της αγγλικής γλώσσας. Έμπαιναν 
στη διαδικασία της μάθησης µε προσωπικό ενθουσιασμό και θέληση, μάθαιναν πολύ 
πιο γρήγορα και κατανοούσαν βαθύτερα από ότι εάν αναγκάζονταν να το κάνουν. 
(Ῥοο]]ἁπά, 2010: 49) Ο χαρακτήρας του μαθήματος έγινε περισσότερο 
μαθητοκεντρικός. “Ένα τέτοιο µαθητοκεντρικά οργανωμένο περιβάλλον, το οποίο 
επιτρέπει στον κάθε μαθητή να χρησιμοποιεί τις δικές του μαθησιακές διαδρομές, τους 
δικούς του τρόπους και στρατηγικές απόκτησης γνώσεων αλληλεπιδρώντας µε τους 
άλλους, συμβάλλει στην σχολική κοινωνικοποίηση και διασφαλίζει την επιτυχία της 
εκμάθησης της ξένης γλώσσας. (Δενδρινού, 2013: 45) Εξάλλου, όταν το διδακτικό 
υλικό συσχετίζεται άµεσα µε την πραγματική ζωή, η εκμάθηση της αγγλικής γλώσσας 
εξελίσσεται σε µια ευχάριστη, αυτόματη και σχετικά εύκολη διαδικασία και η νέα 
γνώση αποθηκεύεται στη μνήμη για µεγάλο χρονικό διάστηµα. (Μείζον Πρόγραμμα 
Επιμόρφωσης Εκπαιδευτικών. Τόμος Β, 2011: 35) Αυτό µε τη σειρά του επιτρέπει να 
ισχυροποιηθούν οι γνώσεις και οι δεξιότητες κάθε μαθητή και δίνει τη δυνατότητα 
στον καθένα να συνειδητοποιήσει την ιδιαιτερότητα της δικής του προσέγγισης και 


τῶν δικών του στρατηγικών μάθησης. (Μεϊτίει Ρ., Τα Ρεἀάαρορίο επίτε |6 ἁῑτε οί Ιε 
Γαῖτε, ΕΕ Ρϑαης, 1999. Στο Σφυρόερα, 2004: 40-41) 


4Διαπιστώσεις 

Λαμβάνοντας πάντα υπόψη την ατοµικότητα κάθε παιδιού, διαπιστώνει κανείς ότι η 
εμπλοκή τῶν παιδιών σε δραματικά περιβάλλοντα εξασφαλίζει µια πιο ενεργό 
συμμετοχή αυτών στη μάθηση. Τους οδηγεί σε µια κατάσταση βιωµατική καθώς ζούνε 
γεγονότα και κατακτούνε τη γλώσσα μέσα από ρόλους και όχι μέσα από 
γραμματικοσυντακτικές πληροφορίες. (Ηα|1νν6, 1992: 7) Το παιχνίδι ρόλων 
συντελεί στην επίτευξη τόσο τῶν γενικών παιδαγωγικών όσο και τῶν επιµέρους 
γνωστικών στόχων τους οποίους υπηρετεί το ΠΕΑΠ. Λειτουργεί ὡς εργαλείο 
εξασφάλισης κινήτρων μάθησης και είναι αυτό που θα αναδείξει και θα αξιοποιήσει 
κατά τη διαδικασία διδασκαλίας-μάθησης εκείνα τα στοιχεία που ενώνουν και όχι 
αυτά που διαχωρίζουν τους μαθητές. Μερικά από αυτά τα κοινά γνωρίσματα τῶν 
μικρών μαθητών είναι το γεγονός ότι διαθέτουν πλούσια φαντασία, απολαμβάνουν να 
μιλούν και να κινούνται, αντιλαμβάνονται νοήματα χωρίς απαραίτητα να κατανοούν 
κάθε λέξη μαθαίνουν ευκολότερα/ πιο ευχάριστα µε πλάγιες μεθόδους κλπ. 

Από τα παραπάνω γίνεται σαφές ότι το παιχνίδι ρόλων στη διαδικασία διδασκαλίας 
μάθησης της αγγλικής γλώσσας συμβάλλει στην καθιέρωση ενός αποτελεσματικού 
γλωσσικού περιβάλλοντος στο σχολείο καθώς δίνει έµφαση στη χρήση της γλώσσας, 
και, επομένως, στην ανάπτυξη της επικοινωνιακής ικανότητας τῶν παιδιών βοηθώντας 
τα να χρησιμοποιούν το λόγο σε κάθε περίσταση µε δημιουργικό και στοχαστικό 
τρόπο. Επιπλέον, ενθαρρύνει την πολυμορφία σε τρόπους έκφρασης, δίνει την 
ευκαιρία στα παιδιά να παίξουν πραγματικά, να εκδηλώσουν προσωπικές ανάγκες και 
παρορμήσεις χωρίς την αγωνία οποιασδήποτε κριτικής.᾽ (Παπαδόπουλος, 2007: 221) 
Αυτή η διαπίστωση καταδεικνύει ότι το θέατρο γενικά καλλιεργεί ψυχοπνευματικά 
τους μαθητές, αναπτύσσει ολοκληρωμένα την προσωπικότητά τους (Γραμματάς, 
2013: 24), ενισχύει την ικανότητα αυτοέκφρασης τους, αποτελεί ένα σημαντικό 
όχημα, µια κινητήριο δύναμη για την αυτοενθάρρυνση της δημιουργικότητας τῶν 
μικρών μαθητών. 'Στοχεύει στην ψυχαγωγία, τη συναισθηματική και ψυχοκινητική 
ανάπτυξη και αισθητική καλλιέργεια του παιδιού. Με βασική προτεραιότητα την 
απόλαυση του παιχνιδιού, αποσκοπεί στην ανάπτυξη της φαντασίας, την καλλιέργεια 
της επικοινωνίας στην ομάδα και στην κατανόηση της κοινωνικής πραγματικότητας. 
Προτάσσει, λοιπόν, την ευχαρίστηση, τον αυθορμητισµό και την ανάπτυξη της 
κοινωνικής εὐαισθησίας και, καταυτόν τον τρόπο καθίσταται εξαιρετικό παιδαγωγικό 
µέσο.’ (Παπαδόπουλος, 2007: 234) 

